הילולת רבינו הקדוש בוקר תשפו בסוכת רבי משה רובינשטיין

ההמשך של רבינו בעולם הזה הוא ע"י רבי נתן, הוא התקרב כשרבינו בא לגור בברסלב, ורבי ותלמיד כזה, התלמיד הזה הבין אז מה שלקח מאתיים שנה להבין, שיש דרך של סליחה ומחילה, יש דרך לחיות חיים טובים, יש דרך לשנות את המח.

רבי נתן התקרב, בתחילה לא היה יכול לנסוע לסוכות, היה הרבה התנגד מחמיו ומכל המשפחה, אש ממש, קבלו איזה סוכה בנמרוב והתפללו ביחד כמו שאנ"ש מתפללים, כמו לישון יושנים טוב, אוכלים אוכלים טוב, תפילה גם צריך להתפלל טוב, היה רעש בעיר למה הם צועקים בתפילה.

מוצאי שמחת תורה אמר רבי נתן, אני חייב לנסוע לרבינו, ונסע אליו. יש הקפות שניות במוצאי שמחת תורה, רבינו עוד ישב עם כמה אנשים ורבי נתן נכנס לבית רבינו. היה שם בחינת קרב יום וכו' לילה היה יום ממש. רבינו הכין את הסעודה, הכין את הסלט, ורבי נתן אכל, ואז אמר רבינו תורה מ"ח. שיש ציור לחיים, אחד נולד בבית עשיר, עם כפית זהב בפה, יש לו בית ענק עם הרבה חדרים, הילד חי חיים טובים, יש לו זהב וכסף, כל טוב שבעולם.

וכן ברוחניות שייך שיהיה ציור, שאדם אוהב את ה', בוער בלבו שיש אברהם יצחק יעקב משה אהרן יוסף ודוד, יש תורה מתוקה כזאת, משה רבינו נתן לנו תורה מתוקה, וכך אוהב אדם את הגמ' את המשניות. את ספרי רבינו, וכך יש לו ישוב הדעת, ותמיד טוב לו, תמיד מתוק וטוב לו

ציור הוא ענין ניקוד צירי, חודש תשרי מצייר מה שעובר על אדם כל השנה. יש ציור של רחמים, שאדם זכה להשיג ולהבין כמה זה מתוק להיות יהודי, זה כ"כ משמח, מוראדיג, לא רוצה שום דבר אחר, כי כבר הבין שעוה"ז זה רק צרות, ביטול תורה זה מת משוגע, להיות חילוני ולישון כל היום זה גהינם וסבל נורא בעוה"ז ובעוה"ב. כמו בחורים וכו' שמתחתן בגיל ארבעים בגלל קצת שגעון בתחילה, וכשאדם עובר עליו ירידות ח"ו, אין לו טעם בסוכה וב'י"ה רבון עלם', יש ציור לחיים שרבינו רוצה לתת לנו משיכה לחן דקדשוה, הפאר והחן של רצון ה'. כמה אנו נאים, כמה נאים הסבא שלנו, והצדיקים, כל דבר ביהדות זה כ"כ מתוק.

זה בעיקר מה שאנו זוכים בימים הנוראים.

אבל יש ציור של דין, שמצייר בלבו ענין חדשות ומלחמות. רבינו היה מדבר עם עמי הארץ דברים פשוטים, אז היה תחילת המלחמה של אוקראינה של היום, כי אז כבשה רוסיה את אוקראינה, כל המבצר שיש עד היום במזבוז, זה היה בפעם ראשונה שרוסיה כבשה את אוקראינה, קייב של רוסיה, וזה אותה מלחמה של היום.

העולם משוגע, אנו צריכים להיות משוגעים לכבוד ה', ה' ישמור יש נסיונות בעולם, כשאדם מצייר בלבו חדשות של טראמפ, יש לו מרירות של מות. כשאדם נופל לתאות אכילה ופגה"ב רח"ל, לא יכול ללמוד ולהתפלל, חי ביאוש, קשה לו כי פגעו בו. אתה יכול לצאת מזה, סוכה זה ציור לחיים.

באותו זמן עבר על רבי נתן ריב לשונות, מחלוקות ורדיפות. ודוקא בגלל שהתפלל בכונה בסוכה, אמר אז רבינו, מה זה סוכה, בגידים ועצמות תסוככני, שאדם נכנס אל הקדושה עם הגידים ועצמות. עם העונות והירידות, זה נקרא ציור לחים.

יש בחי' חכמה תתאה, גשמיות. אוכל שינה וכו', טלפון יפה, אוטו עם מפתחות, מה יש מזה? אבל זה דמיון שתופס את האדם, יש לנו ירושה נפלאה כזאת, יש לנו תורה, שירות ותשבחות, מתיקות של יראה ואהבה, מנוחת הנפש, גן עדן של התבודדות שמחה וריקודים, זהו ציור לחיים.

הגידים והעצמות של האדם, היינו הראש המדומה שלו, שהוא חושב על אוכל וחדשות, או מה שאנשים אומרים ומה שפגעו בי, אלו הם גידיך ועצמותיך, רגשותיך, הם עושים תא האדם שאינו בשמחה ומנוחה, ולא יודע מה שנעשה עמו.

אדם צריך להכניס את המח המדומה שלו בתוך ציור לחיים, כמו שאתה מרגיש משיכת יצר הרע וריקנות, תמשוך את זה לפנים, לראות המתיקות של אברהם יצחק ויעקב, ומשה רבינו מזהיר אותנו לעשות רצון ה', זה מה שרבינו מכניס אותנו לסיפוק ושמחה אמיתית, ודרך של עבודת ה', ניגון מתוק.

אלא שבתחילה יש לאדם גידים ועצמות של פירוד ודמיונות. זה מר ממות, אבל הוא לא נכנע, רק להראות לכולם שהוא עושה רק מה שהוא רוצה. סוכה הוא ציור לחיים, שנכנס עם הגידים ועצמות שלו לתוך הקדושה, ונהיה פרק תהילים עם חמימות ומתיקות. שמחה עם יהדות. זהו החן האמיתי היחיד שיש בעולם, חוץ מזה יש חן השקר והבל היופי, שיכור וכיעור וזוהמא ולכלוך של יצר הרע. אבל רבינו יורד אלינו לעשות לנו סוכת שלם, להכניס אותנו חזרה למשיכת עבותות אהבה, אפילו אדם שמונח בשאול תחתית, יתחיל לדעת מתיקות של הקדושה.

התקרבתי לברסלב ע"י רבי חיים שלמה, ראיתי אז באמריקה כמה ברסלבים, כל האמריקה היה חמשים ברסלבים, ובירושלים עוד מאה. היו באמריקה כמה אנשים זקנים ברסלבים, אכלו הרינג ככה עם הלחם, לא עלה על דעתי להיות חלק מהם, כי היה לנו חברים טובים חסידיים, ראיתי בברסלב ר' אליעזר שלמה ר' יעקב דב וכו', ודברו דיבורים מהשי"ת, התפלאתי אנשים פשוטים מדברים מהקב"ה, בדרך כלל רק רבי מדבר מה'. היה סוכות. היה בית כנסת צר וארוך, ורקדו בניגון עוז והדר לבושה ותשחק ליום אחרון, ראיתי אנשים שחושבים על יום אחרון, בעוה"ז לא חיים לנצח,

אם אדם מתחיל עם עבירות. יקח לו חמישים שנה לצאת מזה, ותשחק ליום אחרון, והיה שם אחד יצחק שאול בן צבי הרכבי, היום היארצייט שלו, הוא היה גבוה נאה עם שערות צהובות, והוא ניגן בדביקות עוז והדר לבושה, ראיתי אותו, החלטתי להתקרב לברסלב, יהודי חושב על יום אחרון, ותשחק, חושב על התכלית, זוכה לחיים נצחיים, ראיתי כבר הרבה מנגנים בכל החסידיות, הייתי בכל עבודות זרות, כך היה ר' אברהם שור אומר, על שהלך לכל הרביס, עכ"פ עוד לא ראיתי דבר כזה, איש פשוט כזה שמנגן ותשחק ליום אחרון, עזוב אותי עם כל השגיונות של עוה"ז, רק תורה ומתיקות חיים, כי עוה"ז אין בו כלום.

זה מה שרבי נתן שמע מרבינו, שזהו סוכה, שנכנסים לציור של חיים, זה תופס אותך ואתה נכנס לחיות. לפני כן, לא ידעת מה אתה מפסיד, כמו משוגע שלא יודע מה הוא מאבד, כך אין אדם יודע מה מפסיד בעצבותו, סוכות הוא המציאות שיש לאדם כח להתחדש בתורה, לדבר עם אנ"ש מבקשי חיים, ברסלבים אמיתיים, זה מושך אותי, כי החיים שלי תלוים בזה, עשירות והצלחות

פעמים שאני פוגש חברים מלפני המון שנים, היה יישבה של מאות בחורים, הם אומרים אשריך שנהיית ברסלב, הילדים שלהם כבר מונחים בסמים כו', טעות אחד ונאבד חיים, ה' ירחם, יחביאנו בצל כנפי הסוכה, וישמור עלינו.

רבי נתן שמע מרבינו שהעיקר הוא הכח להתחבר לצדיקים ע"י שאדם ממליך את ה' בברכה, לא רק עשית ברכה, אלא בראת את העולם מחדש, כלומר שיש לך שפע חיות הנאה ותענוג ומתיקות, נועם. הצלחה ברכה וישועה. נו הבה נקח את זה, זה מה שרבי נתן שמע אז מרבינו,

וזהו ארץ ישראל, מקום מנוחה דקדושה, זהו הסוכה.

איך זוכים להכנס לזה. להתעורר. להכנס עם הגידים ועצמות. כי כמו שאדם מבין את עוה"ז, לגבי ירידות. וכן מה שאדם ממורמר לא יכול להתפלל כראוי, יש לו טענה קשיא וסתירה, כי אנשים משוגעים מאד, גם אדם נורמלי הוא משוגע, תופס אותו איזה בושה והוא כועס על כולם ולא רוצה לשמוע כלום, איך אפשר לצאת מזה, בזכות הסוכה, בסוכה יפתחו לנו ההרגשות הפשוטות. ונזכה לגאולת הנפש.

בתורה אחרונה בלקוטי מוהרן [תניינא צא], רבינו מסביר פסוק בקבלת התורה, פרשה שלימה, 'וידבר אלקים את כל הדברים האלה לאמר', והכל שואלים מה הענין בדיבור הזה, 'וידבר אלקים', וכן למה כתוב אלקים ולא הויה. וגילה רבינו שמשה רבינו היה לו אז כח לתפוס את ההרגשות שלנו, הדמיונות שבשכל תחתון, הדברים הפשוטים שמונחים בראש פשוט של אדם, מתפלל וכבר רוצה לחזור הביתה, היין, הקפה, או אותו חבר ה' ישמור וכו', הדמיונות המרירות. וידבר אלקים, שזה התלבש במציאות שמושך את הלב שלך.

אלקים את, כלומר שעי"ז יכולין לקשר את האדם כראוי, כל הדברים האלה

וְזֶהוּ: וַיְדַבֵּר אֱלֹקִים אֵת. וַיְדַבֵּר לְשׁוֹן זִוּוּג וְהִתְקַשְּׁרוּת, כְּמוֹ: ‏

רָאוּהָ מְדַבֶּרֶת (כְּתֻבּוֹת יג). אֱלֹקִים אֵת זֶה בְּחִינַת חָכְמָה תַּתָּאָה וְחָכְמָה עִלָּאָה. אֱלֹקִים בְּחִינַת חָכְמָה תַּתָּאָה, כַּנּוֹדַע אֵת זֶה בְּחִינַת חָכְמָה עִלָּאָה, בְּחִינַת: "אֵת הַשָּׁמַיִם", הַיְנוּ לְזַוֵּג וּלְקַשֵּׁר חָכְמָה תַּתָּאָה בְּחָכְמָה עִלָּאָה, זֶה נַעֲשֶֹה עַל יְדֵי בְּחִינַת: הַדְּבָרִים הָאֵלֶּה לֵאמֹר הַיְנוּ עַל יְדֵי הַצַּדִּיק שֶׁמַּלְבִּישׁ הַדְּבָרִים הָאֵלֶּה, הַיְנוּ דִּבּוּרֵי הַתּוֹרָה הוּא מַלְבִּישׁ בְּסִפּוּרֵי דְּבָרִים. וְזֶהוּ: לֵאמֹר לְשׁוֹן הַלְבָּשָׁה, כְּמוֹ שֶׁכָּתוּב (אֵיכָה ב): "בִּצַּע אֶמְרָתוֹ", שֶׁפֵּרוּשׁוֹ לְבוּשׁ. וְעַל יְדֵי שֶׁהַצַּדִּיק מַלְבִּישׁ אוֹר הַתּוֹרָה בְּסִפּוּרֵי דְּבָרִים, עַל יְדֵי זֶה מְקַשֵּׁר חָכְמָה תַּתָּאָה עִם חָכְמָה עִלָּאָה וְכַנַּ"ל:‏ בָּרוּךְ ה' לְעוֹלָם אָמֵן וְאָמֵן:‏

ובתחילה מביא מדרש מה שהקב"ה צווח בהסתלקות הצדיק.

וְזֶה שֶׁמּוּבָא בַּמִּדְרָשׁ (וּבְסוֹטָה יג:): 'כַּד מִית משֶׁה רַבֵּנוּ, צָוַח קֻדְשָׁא בְּרִיךְ הוּא: וַי מִי יָקוּם לִי עִם מְרֵעִים'. לִי דַּיְקָא, בְּחִינַת חָכְמָה עִלָּאָה וְחָכְמָה תַּתָּאָה שֶׁהֵם בְּחִינַת לָמֶד יוּד, בְּחִינַת לִי, הַיְנוּ מִי יָקוּם וְיַעֲלֶה וִיקַשֵּׁר בְּחִינוֹת לִי, הַיְנוּ חָכְמָה תַּתָּאָה עִם חָכְמָה עִלָּאָה, עִם מְרֵעִים הַיְנוּ שֶׁהוּא מַעֲלֶה הַחָכְמָה תַּתָּאָה מִכָּל הָרָעִים שֶׁבָּעוֹלָם, וּמְקַשְּׁרָם לְהַשֵּׁם יִתְבָּרַךְ, וּמַעֲלֶה אוֹתָהּ לְחָכְמָה עִלָּאָה שֶׁזֶּה בְּחִינַת לִי, בְּחִינַת הִתְקַשְּׁרוּת חָכְמָה תַּתָּאָה עִם חָכְמָה עִלָּאָה כַּנַּ"ל. כִּי משֶׁה רַבֵּנוּ, עָלָיו הַשָּׁלוֹם, בְּוַדַּאי הָיָה יָכוֹל זֹאת מְאֹד, לְהַעֲלוֹת בְּחִינַת הַחָכְמָה תַּתָּאָה מִכָּל הָרָעִים וּרְשָׁעִים שֶׁבָּעוֹלָם וְכַנַּ"ל. וְעַל כֵּן הָעִקָּר לְקַשֵּׁר עַצְמוֹ לְצַדִּיקִים אֲמִתִּיִּים, כִּי הַצַּדִּיק מַגְבִּיהַּ וּמְקַשֵּׁר חָכְמָה תַּתָּאָה לְחָכְמָה עִלָּאָה כַּנַּ"ל, וַאֲזַי מִפְּגִימַת הַלְּבָנָה נַעֲשֶֹה מִלּוּי הַלְּבָנָה:‏

מי יקום לי עם מרעים, מרעים היינו אנשים שעובר עליהם. כי ביציאת מצרים ראו כל העולם את העשר מכות על האינטרנט, עם ישראל התעשרו , כל כוס מים היה יותר יקר מאתרוג של אלף דולר, והבינו שמשה רבינו עושה ניסים של פרנסה וממון, ואחכ צפרדעים מקרקרים, וכולם צחקו על פרעה שהוא מגרד, ממש חדשות מרעישות.

כך הצדיקים מדברים עם אנשים ממלחמות וחדשות פשוטות.

בשמחת תורה דיבר רבינו עם אנשים פשוטים, זמרו צהלי ורוני יושבת ברסלב, כך בשבת בבוקר היה מדבר עמהם חדשות, מי גנב את מי וכו', ובאמצע היה מדבר דיבור פשוט אחד, וכך היה נכנס לסוכה, כי תורה אינו רוצה, וקבלה יעשה לו יותר גרוע, ועבודת ה' אינו יודע, צריך למשוך אותו לדבר נורא, שתופס את האדם, כמו חדשות מרעישות, כמו הרבה כסף או הרבה כבוד, רבינו היה מדבר דברים כאלה.

כד מית משה, השכינה צווחה מי יקום לי עם מרעים, מי יוכל לעשות כדבר הזה.

וידבר אלקים את הדברים האלה, הפסוק הזה כתוב כשעלה משה רבינו לשער הנ', שלמות המדרגה, פעמיים עלה לשם, בקבלת התורה עלה לשמים, ה' עשה שישאר לחיות, הענן הגין עליו שישאר בחיים, וכן בהסתלקות משה בהר נ'בו.

וידבר אלקים, היינו חכמה תתאה, כלומר הדמיונות שיש על האדם. ויש לכל אדם דמיונות, שלי יותר גרוע משלכם כולכם, רבי נתן הקדוש יש לו כח כזה למשוך אותנו בתוך הקדושה, וואו זה בדיוק מה שאני צריך, רבינו מדבר אלי. בכל מקום שמדברים עם בני אדם, תופסים שרבינו מדבר בדיוק אליך, כך זה מקורב טרי, וואו, רבינו מדבר אלי ממש. בכל שנה מחדש.

משה רבינו השיג שער הנ', שם כתוב וידבר אלקים את, שזה התלבש בדרך שכל אחד יזכה לשמוע. והיו אז קולות וברקים נוראים, ראו בשמים אש ענקית של מאות פרסה בכמה גוונים, וקולות אדירים, וכך זכו ליראת שמים.

יש כמה יראות, יש יראת הרוממות. ומשיכת מתיקות התורה, בקבלת התורה היה א מחיה, יראה נפלאה שמדבר אל המדמה, שזה בחי' קול שופר, והוא התיקון של ר"ה, שהדינים מתלבשים, בחצוצרות וקול שופר הריעו לפני המלך ה', ולכן כתוב בקבלת התורה 'את כל הדברים האלה לאמר' שהצדיק מלביש עצמו בסיפורי דברים, שיהיה לבו,ש שיוכל אדם לדבר דיבורים שהם מלובשים.

זה כתוב על הסתלקות הצדיק

היום היארצייט של רבינו, ורבי נתן ממשיך הלאה, רבינו דיבר כ"כ הרבה דיבורים, למשוך אותנו פנימה, צריך להרשות לרבנו לתפוס אותנו, לתת לנו מתיקות לאהבת התורה והמשניות. ושמירת הזמן, כי רואה כמה זה מתוק להיו תעסוק עם תורה ותפילה, ונעשה מתיקו תשל אמונה ובטחון, ציצית זה מתוק, שבת זה מתוק, ותמיד הוא שמח בנקודות טובות.

אבל איך נזכה להרגיש את זה?

זהו לעובדא למעשה, אומר רבינו שבכדי לקבל את המתנה הזאת של וידבר אלקים את , למשוך את הממדה של האדם, אני מנסה מאד לתפוס את הנקודה, זה קשה מאד, באמצע אני צועק על מישהו , לרבינו יש י' מיני נגינה, הוא תופס את זה, אני לא יכול, בהסתלקות משה צריך להמשיך את הדבר הזה שהיה לרבינו כח למשוך אותנו לתוך ניגון, למשיכת לב כזה, שגורם לזרוק את הדמיונות. כי מבין כמה טוב לחיות עם ה', כמה מתוק זה.

איך אפשר לתפוס את זה.

מפרש רבינו שזה רמוז בתיבת 'לי' מי יקום לי עם מרעים, ל' סוד מגדל הפורח באויר, לא נאריך בענין, למעשה, רבינו הותיר ספרים, הותיר רבי נתן, הותיר דבר מפואר וכשר כזה, עם שטיקל לקוטי הלכות אפשר להתמוגג ממתיקות. כשמעיינים היטב בתורה, פלאות הבריאה, טועם דבר כזה, והוא עוזב את כל שאר הדמיונות. ונכנס לחיות. איך נזכה לזה. אומר רבינו שהתלמיד צריך לקבל מרבו.

כִּי דַּע, כִּי יֵשׁ שְׁנֵי בְּחִינוֹת חָכְמָה: חָכְמָה עִלָּאָה וְחָכְמָה תַּתָּאָה. וְחָכְמָה תַּתָּאָה נִמְשָׁךְ מֵחָכְמָה עִלָּאָה, וְיוֹנֵק וּמְקַבֵּל מִשָּׁם. וְהוּא כְּמוֹ הָרַב וְהַתַּלְמִיד, כִּי מַה שֶּׁהָרַב מְלַמֵּד עִם תַּלְמִידוֹ וְהַתַּלְמִיד מְקַבֵּל מִמֶּנּוּ, הוּא בְּחִינַת חָכְמָה עִלָּאָה וְחָכְמָה תַּתָּאָה. וְחָכְמָה עִלָּאָה, דְּהַיְנוּ מַה שֶּׁהָרַב מְלַמֵּד לְהַתַּלְמִיד זֶה בְּחִינַת יוּד, וּמַה שֶּׁהַתַּלְמִיד מְקַבֵּל מִמֶּנּוּ, שֶׁזֶּה בְּחִינַת חָכְמָה תַּתָּאָה, הוּא בְּחִינַת לָמֶד, שֶׁהוּא בְּחִינַת מִגְדָּל הַפּוֹרֵחַ בָּאֲוִיר (חֲגִיגָה טו: עַיֵּן רַשִׁ"י שָׁם). כִּי הַלֵּב פּוֹרֵחַ בָּאֲוִיר וְשׁוֹמֵעַ מַה שֶּׁהָרַב אוֹמֵר, וְעַל יְדֵי זֶה מֵבִין הָאָדָם הַשּׁוֹמֵעַ, כִּי עִקָּר הֲבָנַת הַתַּלְמִיד הוּא עַל יְדֵי הַלֵּב, כִּי הָרַב צָרִיךְ לוֹמַר דְּבָרִים הַמִּתְיַשְּׁבִין עַל הַלֵּב. וְהַתַּלְמִיד צָרִיךְ לִתֵּן הַלֵּב וּלְהִתְבּוֹנֵן, בַּמֶּה שֶׁאָמַר הָרַב, וּכְמוֹ שֶׁכָּתוּב (מִשְׁלֵי י"ז): "לִקְנוֹת חָכְמָה וְלֵב אָיִן". וְעַל כֵּן מַה שֶּׁהַתַּלְמִיד מְקַבֵּל הוּא בְּחִינַת לָמֶד, בְּחִינַת מִגְדָּל הַפּוֹרֵחַ כַּנַּ"ל. וְזֶה בְּחִינַת לָמֶד, לְשׁוֹן תַּלְמִיד הַלָּמֵד מֵהָרַב. נִמְצָא שֶׁהָרַב וְהַתַּלְמִיד, שֶׁהֵם בְּחִינַת חָכְמָה עִלָּאָה וְחָכְמָה תַּתָּאָה, הֵם בְּחִינַת לָמֶד יוּד:‏

ב"ה יש השארה של רבינו בעולם, הרבי הוא דבר אמיתי, איך נזכה לחיות בזה השנה ציור לחיים, שיהיה דיבורים למשוך עוד נשמה לפנים, וזה ישועה נוראה, מישהו אחד נשאר רווק בן שלושים מלא יסורים, כי לא הסכים להתקרב, ומי שכן הסכים להתקרב, חי במתיקות כזאת. כל אחד יש לו נסיון, אחד שבור מממון, וכו', אדם לא יודע כמה שזה יקר בעיני ה' עצם זה מה שאתה מחפש, אפילו ל אמצאת, החיפוש והבקשה. שרבינו דיבר במאמר האחרון בר"ה תקע"א, שעכשיו העיקר הוא לחפש בדבריו הק' למצוא רוח נבואה, רבינו מחלק רוח נבואה, שסוכה ברוח הקודש, שאתה רואה את החיים שלך, אתה רואה מה שאתה רוצה באמת, רואה מה כדאי, מבין שיש תורה והלכה, יש דרך כבושה, רואה שיש בכל דבר עבודה.

אדם צריך לחפש, מה לחפש? להכניס את המחשבה שלך, פותח ספר לקוטי הלכות ומחפש, הנסיון הוא שמגרשים אותך החוצה, אבל כשמתעקש להבין שיש כאן חיזוק, כך יש אנשים שבתחילה ראה שענין רבינו עוזר לי מאד, אח"כ רואה שיש נסיונות, הוא עצבני ועוזב, אחרי חמש שנים פותח שוב את הספר של רבינו, ומחפש יותר, והנה האור חוזר אליו.

זה הנקודה, רבינו השאיר לנו כל טוב, צריך לחפש בספרים שלו, הרבה פעמים לא מבינים, יגרשו אותך ולא תבין, אבל כשאתה מתחזק שבעצם החיפוש אתה עושה מגדל הפורח באויר, רוצה להבין רוצה להשיג, פעם פעמיים שלש, והנה שברת את ההסתרה וזכית להכנס.

מי יקום לי עם מרעים, מי יוכל להבין את הדיבורים של רבינו, שיכניסו אותי לסוכה לגן עדן, זה מה שהשכינה צועקת. וזהו תיקון העולם, כי יש פגם הלבנה, כשהמח של האדם נופל לעצבות, בלבולים, וכשאדם רוצה לצאת מזה, יש לו יותר עצבות כי זה לא עובד, השכינה צווחת מי יקום לי עם מרעים, התיקון הוא להמשיך לחפש בכל הכוחות, תבקש מה', תשמע שיעורים, תתחבר עם חברים, תחפש וזה יפתח לך. בזה תלוי ענין של רבינו

רבינו אומר שהוא מגלה מקיפי הדעת, איה ומלא, בלקו"ת סי' ז'. כשאדם שומע דברי רבינו, שה' איתי ואצלי ממש, זה מחיה נפשות. ותמיד רואה שאני כן עושה כבוד לה', כל ההתפארות שיש בעולם הוא רק לגלות שה' מתפאר בי, זה מוראדיג, ופעמים שאחרי יום יומיים זה כבר לא עובד. נכנס לקטנות מדת הדין בחי' שם אלקים ולא הויה,

וידבר אֱלֹקִים אֵת כָּל הַדְּבָרִים הָאֵלֶּה לֵאמֹר" (שְׁמוֹת כ):‏

דַּע, כִּי **הַהִתְקַשְּׁרוּת** **בֶּאֱמֶת לְצַדִּיקִים א**ֲמִתִּיִּים הוּא תּוֹעֶלֶת גָּדוֹל מְאֹד מְאֹד, כִּי עַל יְדֵי זֶה זוֹכִין לִתְשׁוּבָה שְׁלֵמָה וּלְכַפָּרַת עָווֹן, וְנִמְתָּקִין הַדִּינִין וְנִתְבַּטְּלִין לְגַמְרֵי, וְנַעֲשֶֹה עַל יְדֵי זֶה יִחוּד קֻדְשָׁא בְּרִיךְ הוּא וּשְׁכִינְתֵּהּ, כִּי אִיתָא בַּזֹּהַר הַקָּדוֹשׁ (וַיִּגַּשׁ דַף רו:): "כִּי הִנֵּה הַמְּלָכִים נוֹעֲדוּ". 'תְּרֵין עָלְמִין קַדִּישִׁין, עַלְמָא עִלָּאָה וְעָלְמָא תַּתָּאָה וְכוּ', כַּד מִתְחַבְּרָן כַּחֲדָא כְּדֵּין כָּל אַנְפִּין נְהִירִין וְכָל חוֹבִין אִתְעַבְּרוּ וְכוּ', עַיֵּן שָׁם.

תרין עלמין קדישין מובא בתורה ס"ב, שיש יחוד נפלא, שידע האדם שתמיד אני מייחד יחודים ותיקונים, עתה ביארצייט של רבינו מתחילין מחדש 'להתקשר באמת לצדיקים', כלומר, לחפש ולחפש גם כשלא מרגיש, רק מאמין שיש כאן רבי אמיתי, ואני מחפש אצלו, גם כשיש קטנות המוחין, אני מחפש, יום יומיים מחפש, אין לאדם סבלנות אפילו שעה, צריך להמתין. וכשיש ירידה, יבין שיש הסתלקות הצדיק ואין עם מי לדבר, מי יקום לי עם מרעים.

ה' נתן למשה רבינו את התורה, העיקר לחשוב מאנכי ה' אלקיך, לדעת מאחדות ה', הוא מהוה הכל, הוא מנהיג הכל, לא יהיה לך אלהים אחרים, אין טבע כלל, ומשה רבינו דיבר אלינו בקולות וברקים וענן, כלומר שהבנת את זה בתוך החכמה תתאה שלך, כמו שאתה מבין קפה וכו', זהו עיקר קבלת התורה. ועיקר ההתקשרות לרבי, הוא אהבה, רבינו נתן לי כזה ר"ה, זה שינה אותי כ"כ, ויוה"כ, וסוכות . רבינו הכניס אותנו לעולם של מתיקות בירור המדמה, ואמונת חידוש העולם.

בודאי יש זמן שאי אפשר לחשוב מזה, ההתקשרות הוא לתת את הלב לצדיק, אם לא מצליח, אומר רבינו, דרכו שלפני שבא יום חשוב, מוסר דעתו שהכל יהיה כרצונו, ראיתי פעם עם מחותן של רבי יעקב מאיר, גערער שאל אותי שזה ממש כנגד התורה, מה זה מסירת מודעה. העיקר הוא האמונה. כמו תיקון הכללי, תאמר את זה בכל יום, תיכנס לדברי רבינו, יהיה לך תענוגים אמיתיים שאין למליונר הכי גדול בעולם, ואם לא הולך, תחפש, פעמים שזה לוקח כמה שעות. אם התפילה לא הולך, תאמר את המילים בפשטות. אל תאמר 'לא הולך לי', זה והתקשרות לרבינו, אני אצל רבינו, אם נטלו ממני המח, לא קרה כלום, אני אומר את התיבות, ומחפש את רבינו, בספרים, בחברים, בשיחות. זה נקרא לתת את הלב. מגדל הפורח, מי יקום לי, אני של רבינו, ל"י, ל' הוא מגדל הפורח באויר שהאדם מרומם את החכמה תתאה שלו לזכות לקבל את החכמה עלאה י', מציאות האמת, שרבינו מגלה ענין איה, לימודים והתלהבות לה', גן עדן כזה, יש שם הסברים על הכל, יש שם אהבה ויראה, ואז אדם מבין מה זה לחיות

חכמה תתאה מוכרח להיות מחובר לחכמה עלאה, זהו המאמר האחרון שבלקו"מ, תחבר את החכמה תתאה שלך, שנפל לבלבולים יגןו ואנחה, כשיש הסתלקות הצדיק, השכינה אומרת מי יקום לי עם מרעים, להמשיך דיבורים פשוטים של רבינו לזמן של קטנות.. דיבור פשוט, ו'המתן המתן'.

רבינו אומר שכשיש הארת מקיפי הדעת של בן ותלמיד, מלא כל הארץ כבודו שה' בודאי נמצא אצלי, פשוט, בלי מוחין, וזה נכלל בבחי' איה, לימוד עמוק יותר, ע"י זה נעשה הארת הרצון

זהו עיקר ההצלה והפדות ביום הזה, בעת רצון עינתיך, ועי"ז מקדש הגשמיות. כשהיצר הרע רוצה לגשם אותו, מתעורר בו רצון 'שאינו יודע מה רוצה', כלומר שיש לו כמה דרכים שהוא רוצה לזכור את ה', אינו יודע מה, לא דוקא הדרך הזאת, אלא בכלליות מקיף הדעת שמשמח אותי לחיות חיים טובים.

ה' יזכנו להארת הרצון בסעודה נפלאה וגדולה כזאת, יחד עם שלישי למילה, מילה צריך רפואה, לקח ג' ימים, הילד בוכה מאד, וכואב לו מאד, ובאמצע מפסיק לבכות. כך אדם, בתחילה מתעורר, אח"כ נראה לו שלא הולך כלום, יום שלישי יקימנו ונחיה לפניו. נהיה מקושר לרבינו.

רבי נתן נסע אז לרבינו, ולמחרת היה צריך לנסוע לברדיטשוב לקנות סחורה, היה למדן עצום, וצריך לנסוע למסחר, רבינו צוה שכן יסע, בסוף הכל יהיה טוב, אותו הרבי נמצא גם היום, צריך לחחפש אותו, הן בזמן שלומדים ביחד ומבינים, והן בזמן שלא מובן, צריך סבלנות.

פעמים שיש בחיפוש הזה, מרירות נורא. כמו שבא שבת וי"ט, יש שאדם לא יכול להרגיש כלום, הבקשה והחיפוש הוא עצמו המתקת הדין הגדול ביותר, זה נקרא לישון בסוכה, לאכול בסוכה, בקי בשוב, אפילו ברחוב מתייחד עם ה', אני עושה לך איזה כבוד, ומחיה את עצמו. והיצר הרע מבלבל בסימנים לכל השנה שלא טוב, וכו', וכבר הפסדת וכו'. אז תחיה את עצמך בנקודה פשוטה של יהדות. ציצית.   
כשהשטותים מעניינים אותו, זה בירורים. בשמחת תורה בשנה אחרת דיבר רבינו מאזמרה לאלקי בעודי, תדון את עצמך לכף זכות. גם כשאתה רואה שאין לך טוב, תמצא איזה דבר שכן יש לך שייכות עם ה' ,קשה לעזוב מחשבה לא טובה, רק כשמכניס ללבו מחשבה טובה, וכו'

הנותן בים דרך ובמים עזים נתיבה, זכינו לסיים ימי אלול, שזה דרך בתוך מים עזים, בים אין דרך וכביש, צריך בכל פעם דרך חדשה, היגיעה הזאת הוא עיקר כפרת העונות והמתקת הדינים, אח"כ יזכה להרגשה והבנה וחיים טויבם, ובריאות והצלחה.

ה' יזכנו להמשיך כח של רבינו, כל ההשפעות רק בכח הצדיק, צריך לבנות לרבינו בנייני פאר והדר כאן בירושלים עיה"ק, בית שמש, מירון, אלעד, אומן, עוד כמה בנינים, שיהא לכולם פרנסה בשפע גדול, ה' גדול מאד, הוא יכול הכל, בריאות ושידוכים וילדים, והצלחה וברכה ,ותמיד בשמחה, ועל כולם לקרב נפשות ישראל, לא לתת לאדם להשאר בתוך בוץ, זה מר ממות, בחור ואברך נופל וכו' ,אחכ מתחרט וחושב שלא יכול לצאת, הבה לא נפטור ימינו, רק שיעורים קבועים בכל יום, חיים מתוקים, ובחרת בחיים, היצר הרע עובד, הנה משה רבינו הזהיר אותנו כך, והיצר הרע החריב ביהמ"ק, היום יש רבינו, אנו צריכים לעשות שיהיה אור רבינו בעולם, שיהיו חברים ביחד באהבה, וכך נזכה לגאולה שלימה בב"א.